ทาโฮมา (ไทป์เฟซ)

ทาโฮมา () เป็นไทป์เฟซแบบไม่มีเชิงมนุษยนิยมซึ่งแมตธิว คาร์เตอร์ออกแบบให้กับไมโครซอฟท์ โดยไมโครซอฟท์เผยแพร่ทาโฮมาเป็นครั้งแรก ควบคู่กับเวอร์แดนาซึ่งเป็นผลงานของคาร์เตอร์เช่นกัน ในรูปแบบคอมพิวเตอร์ฟอนต์ในไมโครซอฟท์ ออฟฟิศ 97

แม้จะดูคล้ายกับเวอร์แดนา แต่ทาโฮมาจะมีตัวอักษรแคบกว่า มีเคาน์เตอร์หรือช่องว่างภายในตัวอักษรเล็กกว่า และมีชุดอักขระยูนิโคดที่สมบูรณ์กว่า เดิมคาร์เตอร์ออกแบบทาโฮมาเป็นฟอนต์บิตแมป จากนั้นจึงวาดโครงร่างทรูไทป์ห่อรอบบิตแมปเหล่านั้นอย่างระมัดระวัง คาร์เตอร์กำหนดน้ำหนักตัวหนาโดยใช้ความกว้างสองเท่าของพิกเซล ทำให้ใกล้เคียงกับน้ำหนักแบบหนาหรือแบบดำ ทาโฮมาแตกต่างจากฟอนต์แบบไม่มีเชิงอื่น ๆ รวมถึงแอเรียล โดยที่ตัวอักษร "I" (ไอ) ตัวพิมพ์ใหญ่ สามารถแยกแยะได้จากตัวอักษร "l" (แอล) ตัวพิมพ์เล็ก ซึ่งมีความสำคัญอย่างมากในเอกสารทางเทคนิค และตั้งแต่ปี ค.ศ. 2010 แอสเซนเดอร์คอร์ปอเรชัน (Ascender Corporation) ได้นำเสนอทาโฮมาในรูปแบบตัวเอนและตัวพิมพ์ใหญ่ขนาดเล็ก

ในการให้สัมภาษณ์กับแดเนียล วิลล์-แฮร์ริส คาร์เตอร์ยอมรับว่าทาโฮมามีความคล้ายคลึงบางส่วนกับไทป์เฟซเบลล์เซนเทนเนียล (Bell Centennial) ที่เขาเคยออกแบบมาก่อน

ตระกูลไทป์เฟซทาโฮมาถูกตั้งชื่อจากชื่อพื้นเมืองอเมริกันของภูเขาเรเนียร์ (ภูเขาทาโฮมา)Maxa, Rudy. "Northwest to the Max" documentary series. Seattle episode. 2006. American Public Television, in association with KCTS 9 Seattle. Distributed by Questar Entertainment. ซึ่งเป็นลักษณะภูมิประเทศที่โดดเด่นทางตอนใต้ของเขตมหานครซีแอตเติล

 อ้างอิง 

 แหล่งข้อมูลอื่น 
ข้อมูลแบบตัวพิมพ์ของไมโครซอฟท์สำหรับทาโฮมา

หมวดหมู่:ไทป์เฟซของไมโครซอฟท์
หมวดหมู่:ไทป์เฟซในวินโดวส์เอกซ์พี
หมวดหมู่:ไทป์เฟซสัทอักษรสากล
หมวดหมู่:ไทป์เฟซอักษรอาหรับ
หมวดหมู่:ไทป์เฟซอักษรซีริลลิก
หมวดหมู่:ไทป์เฟซอักษรกรีก
หมวดหมู่:ไทป์เฟซอักษรละติน
หมวดหมู่:ไทป์เฟซอักษรไทย
หมวดหมู่:ไทป์เฟซอักษรฮีบรู